**GENUL DRAMATIC- RECAPITULARE**

FIȘĂ DE ACTIVITATE INDEPENDENTĂ

Numele........................................................ prenumele..........................................................................

Clasa **a XII-a**..., data...............................

1.Scrie numele autorului și încadrează următoarele **texte dramatice** în specia, perioada/anul apariției și curentul literar/cultural adecvat:

*O scrisoare pierdută/O noapte furtunoasă*, ....................................-......................-.........................-.............

*Jocul ielelor/ Suflete tari*,....................................-......................-.........................-..........................................

*Iona,*....................................-......................-.........................-...........................................................................

*Scaunele,*....................................-......................-.........................-....................................................................

2. Prezintă, în minimum 50 de cuvinte, două trăsături ale **speciei literare** căreia îi aparține fragmentul următor:

*TIPĂTESCU: Spune odată istoria de-aseară, că mă grăbesc.*

*PRISTANDA: Bine ziceți, coane Fănică. Aseară pe la zece și jumătate, mă duc acasă, îmbuc ceva și mă dau așa pe-o parte să ațipesc numai un minuțel, că eram prăpădit de ostenit de la foc. Nevasta zice, pardon: „Dezbracă-te, Ghiță, și te culcă". Eu, nu; eu, la datorie, coane Fănică, zi și noapte la datorie. Așa, mă scol cam pe la douăspce fără un sfert și, pardon, mă dezbrac de mondir, scoț chipiul, mă-mbrac țivilește și plec... la datorie, coane Fănică. Până să plec se făcuse vreo unul după douăspce. O iau prin dosul primăriei, și apuc pe maidan ca să ies la bariera „Unirii". Când dau să trec maidanul, văz lumină la ferestrele de din dos ale lui d. Nae Cațavencu, și ferestrele vraiște. Ulucile înalte... dacă te sui pe uluci, poți intra pe fereastră în casă. Eu, cu gândul la datorie, ce-mi dă în gând ideea? zic: ia să mai ciupim noi ceva de la onorabilul, că nu strică... și binișor, ca o pisică, mă sui pe uluci și mă pui s-ascult: auzeam și vedeam cum v-auz și m-auziți, coane Fănică, știți, ca la teatru.*

*TIPĂTESCU (interesându-se) : Ei, ce?*

*PRISTANDA: Jucaseră stos.*

*TIPĂTESCU: Cine era?*

*PRISTANDA: Cine să fie? dăscălimea: lonescu, Popescu, popa Pripici...*

*TIPĂTESCU: Și popa?*

*PRISTANDA: Da, popa și d. Tăchiță, și Petcuș, și Zapisescu, toată gașca-n păr. Jocul era pe isprăvite... și fumărie de tutun... ișea pe fereastră ca de la vapor. Mai juca popa și cu Petcuș. Ăilalți ședeau de vorbă.*

*TIPĂTESCU: Și Cațavencu mă-njura?*

*PRISTANDA: Grozav, coane Fănică, pe guvern și pe dv. ... și-și număra voturile.*

*TIPĂTESCU: Dăscălimea, popa și moflujii.*

*PRISTANDA: Curat moflujii!*

*TIPĂTESCU: Las' că le dau eu voturi.*

(I.L. Caragiale***,*** *O scrisoare pierdută*)

3.Alege, prin încercuire, varianta corectă, **A** pentru afirmațiile pe care le consideri adevărate și **F**, pentru cele pe care le consideri false:

* *DIDASCALILE alcătuiesc METATEXTUL în opera dramatică.* ***A/F***
* *În piesa „O scrisoare pierdută” conflictul este derizoriu și aparent de natură politică.* ***A/F***
* *Comicul de limbaj este slab reprezentat în piesa„O scrisoare pierdută”.* ***A/F***
* *În teatrul modern se supun dezbaterii concepte precum dreptate, adevăr, libertate etc.* ***A/F***
* *Drama are un conținut serios, grav, dar prezentat în formă familiară, chiar comică.****A/F***
* *În piesa „Iona”universul dramatic se construiește prin acumulare de întâmplări, prin progresia acțiunii.* ***A/F***

**AUTOEVALUARE**

|  |  |  |
| --- | --- | --- |
| **Cerința** | **Punctaj total** | **Punctaj obținut** |
| **1.** | **32 p**. (4x8p.) | ... |
| **2.** | **22p**. (2x11p.) | ... |
| **3.** | **36 p**. (6x6p.) | ... |
| **Oficiu** | **10p**. | 10p. |
| **Total** | **100p.** | ... |